
Την Δευτέρα 5 και την Τετάρτη 7 Δεκεμβρίου 2016, πραγματοποιείται στο Ίδρυμα Θρακικής Τέχνης και Παράδοσης, Βιωματικό Σεμινάριο με θέμα,

«Διαταραχές διασπαστικής συμπεριφοράς.

Κατανόηση του φαινομένου και τρόποι αντιμετώπισης»

Στο σεμινάριο εξετάζονται η Διαταραχή ελλειμματικής προσοχής με ή χωρίς υπερκινητικότητα καθώς και διαταραχές διασπαστικής συμπεριφοράς, όπως η εναντιωματική προκλητική διαταραχή και η διαταραχή διαγωγής. Πιο συγκεκριμένα, αναφέρονται τα βασικά χαρακτηριστικά αυτών και δίνεται έμφαση στους τρόπους διαχείρισής τους στην καθημερινότητα, στην τάξη, στο σχολείο και το σπίτι. Επίσης, μέσα από μελέτες περίπτωσης οι συμμετέχοντες θα έχουν τη δυνατότητα να εμπλακούν περισσότερο ουσιαστικά στην κατανόηση αλλά και αντιμετώπιση αυτών των καταστάσεων. Εξίσου σημαντικό, είναι και το δεύτερο κομμάτι κάθε θεματικής, όπου ο συμμετέχων πλέον καλείται να εμπλακεί σε βιωματικά παιχνίδια μέσα από τα οποία θα καλλιεργήσει την ενσυναίσθηση σε σχέση με την ειδική αγωγή αλλά και τον τρόπο αντίληψης της διαφορετικότητας.

Αντικείμενα που θα αναλυθούν στο σεμινάριο:

Διαταραχή ελλειμματικής προσοχής με ή χωρίς υπερκινητικότητα

· ορισμός, χαρακτηριστικά

· τομείς της καθημερινότητας που επηρεάζονται

· αντιμετώπιση στο σχολείο και στο σπίτι

· μελέτη περίπτωσης - συζήτηση

Διαταραχές διασπαστικής συμπεριφοράς :

· εναντιωματική προκλητική διαταραχή 

· αναπτυξιακή πορεία

· ιδιοσυγκρασία

· κλινικά χαρακτηριστικά

· διαγνωστικά κριτήρια

· διαχείριση στην τάξη μαθητών με εναντιωματική προκλητική διαταραχή

· διαταραχή διαγωγής

· κλινικά χαρακτηριστικά

· συνοδά χαρακτηριστικά

· αίτια

· διαγνωστικά κριτήρια

· παρεμβάσεις στο σχολείο

· μελέτη περίπτωσης – συζήτηση

Βασικό μέρος του σεμιναρίου αποτελούν συγκεκριμένα  βιωματικά παιχνίδια που σκοπό έχουν την περαιτέρω αντίληψης της διαφορετικότητας και την ενίσχυσης της ενσυναίσθησης από μέρους των συμμετεχόντων. 

Το σεμινάριο απευθύνεται: Σε γονείς, εκπαιδευτικούς, φοιτητές παιδαγωγικών ειδικοτήτων, λογοθεραπευτές αλλά και σε οποιονδήποτε θέλει να είναι άρτια ενημερωμένος για το αντικείμενο των διαταραχών διασπαστικής συμπεριφοράς.

Διάρκεια σεμιναρίου: 8 (οκτώ) ώρες μοιρασμένες σε 2 (δύο) ημέρες των τεσσάρων ωρών. 

Υλοποίηση: Δευτέρα 5 και Τετάρτη 7 Δεκεμβρίου ώρες 17:00 με 21:00
· Ακαδημαϊκός Υπεύθυνος: Βασίλειος Μακέδος,  ΜΑ στη Συνεχιζόμενη Εκπαίδευση και τη Δια Βίου Μάθηση

· Εισηγήτρια:  Σταυρούλα Πούλια, Med στις Επιστήμες της Αγωγής – Ειδική Αγωγή

Το Βιωματικό Σεμινάριο θα πραγματοποιηθεί στους χώρους εκπαίδευσης του Ιδρύματος Θρακικής Τέχνης και Παράδοσης, στην καπναποθήκη «Π», στην οδό Καπνεργατών 9 στην Ξάνθη.

Πληροφορίες/εγγραφές: καθημερινά 10:00-14:00 και 18:00-21:00 στα τηλέφωνα 25410 29282 και 25410 26635.

Κόστος συμμετοχής: 40€ το άτομο.  

Στο τέλος του σεμιναρίου παρέχεται βεβαίωση συμμετοχής όπου αναγράφονται αναλυτικά τα αντικείμενα που καλύφθηκαν.

ΙΔΡΥΜΑ ΘΡΑΚΙΚΗΣ ΤΕΧΝΗΣ & ΠΑΡΑΔΟΣΗΣ

Κτήριο 1 – Οδ. Ανδρούτσου & 12 Αποστόλων Κτήριο 2 – Καπνεργατών 9

